
La 20 de km de Reghin, spre est, pe drumul judeţean 
153 C, trecând prin Gurghiu şi apoi pe drumul spre 
Glăjărie, se ajunge în satul Caşva-Păuloaia. Aici, pe un 
platou al dealului La Mănăstire, străjuit de alte dealuri 
acoperite cu păduri de foioase, îşi găseşte liniştea un 
aşezământ sfânt: Mănăstirea Caşva. 




Aflată sub patronajul spiritual al „Tuturor Sfinţilor", 
este cea mai veche vatră monahală ortodoxă dintre 
cele existente pe Valea Gurguiului (Solovăstru, Jabeniţa, 
Caşva, Orşova, Hodac, Ibăneşti), toate distruse de-a 
lungul timpului. 

Istoricul mănăstirii 

Mănăstirea Caşva este atestată documentar în anul 
1557, în manuscrisul intitulat "Cuvânt pentru zidirea 
Sfintei Mănăstiri Pângăraţi", fila 47, scris de Cuviosul 
Anastasie de la Moldoviţa, în timpul domnitorului 
Alexandru Lăpuşneanul, în care se face referire la viaţa 
Cuviosului Simeon Sihastrul, primul stareţ al schitului 
Pângăraţi, ctitorit de Ştefan cel Mare şi Sfânt. în 1476, 
când turcii au ocupat Moldova, în urma bătăliei de la 
Valea Albă (Războieni), au ars biserica aceea de lemn, 
„iar acel stareţ, Simeon, împreună cu ucenicii săi, au 
scăpat în ţara ungurească la cetatea Gurghiu, la 
mănăstirea Caşiva, unde iaste hramul Adormirea Preas- 
fintei Născătoare de Dumnezeu, şi acolo s-au pristăvit şi 
s-au îngropat de ucenicii lui cu cinste". 

Din manuscrisul amintit deducem că în anul 1476, 
când Cuviosul Simeon a trecut munţii în Ardeal, 
Mănăstirea Caşvei exista, fără a se şti de cine şi cu cât 
timp înainte a fost întemeiată. Se crede, pe baza 
mărturisirilor orale, că mănăstirea a fost distrusă în 
veacul al XVIII-lea. 

Pagini din istoria fostei Mănăstiri Caşva 

«Urmele mănăstirii Caşva, distrusă de armatele lui 
Bucow în 1762 au fost descoperite în urma unei 
însemnări dintr-un manuscris datând din anul 1900, al 
preotului Simion Zean, privind monografia susnumitei 



comune, în care se spune: „In afara de sat a fost 
mănăstire, care din porunca împăratului, a f 0s ^ 
dărâmată. Legenda spune că atunci când au venit cu p 
runca de dărâmare, în mănăstire erau 12 călugări, care 
s-au refugiat în pădure..." 

Bătrânii satului, în ale căror amintiri încă mai 
dăinuie povestirile bunicilor, vorbeau despre mănăstirea 
de pe deal, unde călugări veniţi de la Neamţu şi Văratec 
adunau copiii satului toamna în brumar până primăvara 
când se umpleau pâraiele şi crăpa mugurul stejarului 
îndemnându-i la cunoaşterea tainelor slovei pe bucoavne 
aduse de peste munţi. Când copiii părăseau tinda 
mănăstirii, în prier, mergând să ajute părinţii în ale 
gospodăriei treburi, călugării copiau cărţi şi pictau 
icoane, care şi azi pot fi întâlnite foarte des pe pereţii 
caselor. [...] 

„...Crăiasa a dat ordin ca toate locaşurile de cultură 
şi rugăciuni româneşti care nu trec la noua credinţă 
plămădită la Viena şi adusă de oamenii stăpânirii să fie 
arse, iar acei dintre români care nu vor trece la legea 
împăratului să fie înlănţuiţi şi aruncaţi în băile de sare, 
făcându-se vinovaţi de călcarea în picoare a poruncilor 
prea luminatei crăiese. 

Noua veste străbătu ţara Ardealului ca un fulger, 
pretutindeni oamenii erau hotărâţi să-şi apere credinţa 
strămoşească şi libertatea cu preţul vieţii. 

Iobagii din Caşva erau de câţiva ani în conflict cu 
baronul cetăţii Gurghiului, Bornemisa, datorită păşunii 
muntelui Osoi, păşune mult râvnită de administraţia 
castelului, care era în proprietatea căşvenilor cu mult 
înainte de a veni grofii în Transilvania. Cu diferitele 
vicleşuguri, Bornemisa pune mâna pe păşune, lipsindu-i 

pe caşveni de dreptul paşunatului pentru oi. 

Căşvenii au făcut o delegaţie în fruntea căreia a pus 
pe părintele Isaia de la mănăstire şi au plecat cu jalbă la 
Viena. După câteva luni se întoarce cu hârtie scrisă de 
potrăcarul curţii din Viena în care se consfinţea dreptul 
iobagilor din Caşva pentru a-şi paşte oile pe Osoi. 

Nu apăruseră încă armatele generalului Bucow în 
părţile mureşene, dar baronul cetăţii începu să îşi orga- 
nizeze armata ce o avea la castel pentru a înspăimânta 
iobagii. în ziua de Sf. Nicolae, pe când era slujbă la 
mănăstire, baronul dădu ordin ca armata castelului să 
atace mănăstirea. 

O femeie bătrână, Bloj Măria din Caşva, care era 
slujnică la curte, prinzând de veste, trecu prin grădina 
cetăţii şi prin apa Gurghiului şi duse vestea în sat. Oa- 
menii au ieşit din biserică şi s-au înarmat cu furci şi coase. 
Pitulându-se într-o pădure mai la vale prin care ducea 
drumul la mănăstire, nu a trebuit să aştepte mult şi 
armata grofului, condusă de un ofiţer de husari, îşi 
făcuse apariţia. Când au ajuns în mijlocul pădurii, un fag 
bătrân căzu la pământ, tăindu-le calea, iar iobagii ieşiră 
din văgăuni şi-i căsăpiră. Administraţia castelului, 
văzându-se neputincioasă în faţa iobagilor, cere o 
anchetă comitatului Turda, care întârzie răspunsul. 
Atunci Bornemisa trimise o scrisoare generalului Bucow, 
care prăda satele, rugându-1 să vină de urgenţă că s-au 
răsculat iobagii din Caşva împotriva stăpânirii. 

Bucow nu s-a lăsat mult rugat, a trimis armata, care 
m iureşul sălbatec a trecut prin foc şi sabie vetrele 
mureşene, distrugând toate bisericile în tinda cărora 
copiii deprindeau tainele slovei. 

Când au plecat armatele spre Caşva din Gurghiu, 



Bucow nu s-a lăsat mult rugat, a trimis armata 
în iureşul sălbatec a trecut prin foc şi sabie vetrei 
mureşene, distrugând toate bisericile în tinda căro 8 
copiii deprindeau tainele slovei. 

Când au plecat armatele spre Caşva din Gurghi u 
de pe Dealul Dumbrăviţei şi dealul Viilor, buciumele au 
început să sune. Din cele şapte cătune ale Caşvei, oamenii 
au pornit ca unul în acea zi cu furcile şi coasele, care s-au 
spălat de rugină în sânge. Lupta a fost scurtă, dar 
crâncenă, moartea îşi spuse cuvântul şi într-o tabără şi în 
alta. Căşvenii s-au retras în munţi, iar armata crăiesei a 
ars cea mai mare parte din sat, a dat foc mănăstirii, apoi 
s-a retras spre Gurghiu, ducând cu ea pe iobagii prinşi, 
legaţi cu lanţuri de care. Printre ei era şi preotul Isaia, om 
bun şi blând, pripăşit pe aceste locuri de prin părţile 
Zarandului. Cică se sfinţise ca preot la Râmnic. I-a vârât 
pe toţi în temniţa cetăţii. Peste câteva zile s-a dat un ordin 
şi armata a adunat toţi iobagii din satele văii Gurguiului. 
Scoţându-1 pe Isaia, l-au spânzurat. Când călăul a vrut 
să-i pună ştreangul în gât, el a prins ochiul ştreangului cu 
mâna şi ar fi zis: 

„- Oameni buni, nu plângeţi, acesta e doar în- 
ceputul luptei. întotdeauna începutul e greu, dar va veni 
o vreme când în lume nu vor mai fi robi şi nici stăpâni, 
când noroadele vor trece peste poruncile crăiesei ca peste 
nişte hârburi nefolositoare. Orice ne poate lua acum 
crăiasa, sudoare, munca, păşunile, dar credinţa şi limba 
străbună nici morţi nu le vom da". Călăul i-a îndesat 
ştreangul cu forţa în gât şi a lovit scaunul. 

Această istorie a bătrânilor din Caşva reprezintă 
doar o frântură din noianul de fapte provenite din adân- 
curi de istorie şi transmise, asemenea cântecelor batra 

> ti generaţie în generaţie, care ne grăiesc desp_ 
J ieŞ ' fiilor acestui pământ străbun pentru libertate şi 
A ptate, pentru lumină sufletească şi o viaţă mai bună, 
efaceri de care ne bucurăm noi, generaţiile de astăzi ». 

[1] D. Boieru - Hodăceanu, Telegraful român, nr. 17 - 18, Sibiu, mai 1976, 

paginile 2-4 



Viaţa monahală de la Mănăstirea Caşva a fost 
reactivată în anul 1995, la dorinţa credincioşilor din lo- 
calitate şi cu implicarea şi binecuvântarea înalt 
Preasfinţitului Andrei, Arhiepiscopul Alba-Iuliei. 

Pe' vechiul amplasament, sub îndrumarea ierodia- 
conului Pantelimon Timiş, stareţul mănăstirii de atunci, 
s-a ridicat o mică bisericuţă din lemn şi o chilie. 

Primul lăcaş de 
închinare al obştii 
mănăstireşti a fost 
micul paraclis din 
lemn. Forma aleasă 
este de tip sală, cu un 
tavan semicilindric şi 
absida altarului 
poligonală. 

Trei mici turnuleţe au fost amplasate deasupra mi- 
cului pridvor deschis de la intrare, mica clopotniţă de 
lemn fiind ridicată separat. 




în anul 1996, la 16 iunie, s-a pus piatra de temelie a 
noii biserici cu hramul "Tuturor Sfinţilor", prăznuiţi în 
prima duminică după Rusalii. în acelaşi an, la 17 decem- 
brie, este numit stareţ al mănăstirii Protisinghelul Ilie 




Pop, sub supravegherea căruia începe construcţia noii bi- 
■ serici, a corpului de chilii şi a stăreţiei, în prezent fina- 
lizate. 

în ceea ce priveşte biserica nouă, cu dimensiunile 
de 17 metri lungime, 11 metri lăţimea naosului în dreptul 
absidelor laterale şi o înălţime de 12 metri, s-a ales ca ma- 
terial piatra cioplită, cu o turlă unicat la noi în ţară, având 
I drept model turla Mănăstirii Hilandar de pe Muntele 
) Athos. Pridvorul deschis la intrare este de formă 
patrulateră, fiind străpuns de şase arcade. Modelul ales 
pentru arhitectură este cel de cruce greacă înscrisă, cu un 
mic pronaos dreptunghiular, abside laterale semicilin- 
drice în interior, iar cea a altarului poligonală, tavanul se- 
micilindric, acoperiş în formă bizantină şi mai ales o 
cupolă centrală bine pronunţată, realizată tot din piatră 
cioplită. 



în 2005 s-au stabilit la mănăstire o obşte de 4 maici 
care continuă lucrările începute şi programul slujbelor 
zilnice. 

în anii ce au urmat, prin munca şi străduinţa aces- 
tora şi a părintelui duhovnic Ilie Pop, s-a ridicat un 
ansamblul arhitectural generos, cu toate cele necesare 
vieţii monahale de zi cu zi. 

Mănăstirea 
beneficiază de 
curent electric, 
apă curentă prin 
pompare, canali- 
zare şi încălzire 
centrală, toate 
acestea realizâdu 
-se prin bunăvo- 
inţa şi contribuţia bunilor credincioşi. 

Vieţuitorii mănăstirii încearcă să ducă la bun sfârşit 
lucrările începute (biserica îşi aşteaptă decorul mural), să 
oficieze slujbele religioase şi primirea închinătorilor 
după rânduielile călugăreşti. 




în anul 2008 a avut loc canonizarea şi trecerea în 
rândul sfinţilor a cuviosului Simion Sihastrul, vieţuitor şi 
stareţ al mănăstirii în sec. al XV-lea. 

Icoana Sfântului Cuvios Simeon de la Caşva 

Sfântul Cuvios Simeon s-a născut la începutul seco- 
lului al XV-lea, într-un sat din apropierea oraşului Piatra 
Neamţ. încă din tinereţe şi-a arătat dragostea şi râvna 
pentru cele dumnezeieşti, alegând viaţa monahală şi in 



trând în obştea 
Mănăstirii Bistriţa. 
Născându-se într- 
însul dorul după 
liniştea pustiei, a 
luat binecuvântare 
de la egumenul 
Mănăstirii Bistriţa 
şi, împreună cu încă 
doi ucenici ai săi, în 
anul 1432, s-a retras 
în isihie, pe malul 
stâng al pârâului 
Pângăraţi, la 
poalele muntelui 
numit „Păru". Aici, 
cuviosul şi-a făcut o 
chilie din bârne de 
brad, într-o poiană 

înconjurată de păduri seculare. Sporind mult cu darul 
Sfântului Duh, ajungând sihastru desăvârşit şi dascăl 
iscusit al rugăciunii inimii, s-au adunat în jurul lui uce- 
nici iubitori de linişte, aşezământul lui fiind cunoscut 
mult timp sub numele de Sihăstria lui Simeon. Auzind 
domnitorul Ştefan cel Mare de nevoinţa cuviosului şi 
înştiinţându-se că nu are biserică unde să se roage cu uce- 
nicii săi, în anul 1461 i-a dăruit bani şi ajutor să înalţe o 
mică biserică de lemn, cu hramul Sfântului Mare Muce- 
nic Dimitrie, Izvorâtorul de Mir. Terminându-se biserica 
în acelaşi an, a fost sfinţită la 26 octombrie de Mitropol- 
itul Teoctist I, când 1-a hirotonisit preot pe Simeon, care a 
devenit astfel primul întemeietor şi egumen al Mănăstirii 

pângăraţi, ce s-a numit până în 1508 „Schitul lui Simeon". 

Ca' părinte duhovnicesc şi începător al vieţii 
pustniceşti la Pângăraţi, a adunat în jurul său mulţi uce- 
nici iubitori de Hristos şi de linişte. Atât de mult a sporit 
Cuviosul Simeon cu nevoinţa, cu rugăciunea şi cu clarul 
Duhului Sfânt, încât s-a învrednicit de harisma vindecării 
bolilor şi a înainte-vederii. Se spune că veneau la chilia sa 
mulţi suferinzi şi se făceau sănătoşi cu rugăciunea lui. 
Veneau şi credincioşi din sate şi chiar dregători din sfatul 
tării ca să ceară binecuvântare şi cuvânt de folos, căci era 
iscusit rugător şi povăţuitor de suflete. 
De aceea, şi Ştefan cel Mare, Domnul Moldovei, îl iubea 
şi, adeseori, îi cerea sfatul şi rugăciunea pentru el şi 
pentru ţară, care era mereu ameninţată de păgâni. 

în anul 1476 au năvălit turcii asupra Moldovei, 
biruindu-1 pe Ştefan cel Mare în luptele de la Războieni. 
Văzând primejdia aceasta, Cuviosul Simeon şi-a luat uce- 
nicii, s-a rugat lui Dumnezeu pentru domn şi pentru ţară 
să-i scape din mâinile cotropitorilor, apoi au trecut în 
Transilvania, stabilindu-se la Mănăstirea Caşva, unde, 
după puţin timp, în toamna aceluiaşi an, s-a mutat în 
pace în locaşurile cereşti. 

Despre ducerea moaştelor Sfântului Simeon în 
Moldova ne spune Ieromonahul Atanasie, în Cuvântul 
despre zidirea Sfintei Mănăstiri Pângăraţi: „După ce s-au 
întors turcii şi s-a potolit vrajba robiei şi s-a făcut pace, 
atunci a trimis Ştefan voievod şi i-a adus sfintele lui 
moaşte într-o raclă cinstită şi le ţinea în vistieria sa cu 
cinste. Apoi, luând o parte din sfintele lui moaşte, le-a 
oprit pentru blagoslovenie şi cu aromate cu bune 
miresme şi cu tămâie le tămâia totdeauna spre credinţa şi 
buna întărire a dreptei-credinţe a domniei sale, iar mai 

vârtos pentru dragostea şi căldura duhovnicească ce avea 
mai-nainte către dânsul; iar rămăşiţa sfintelor lui moaşte 
cu cuviinţă sfinţită şi cu cinste le-a îngropat în cetatea 
Sucevei". 

Această aducere a sfintelor lui moaşte se pare că a 
avut loc spre sfârşitul anului 1484, când se ştie că ucenicii 
cuviosului s-au întors din nou la sihăstria lor, întemeiată 
de Sfântul Simeon Ieroschimonahul. împodobindu-se cu 
toate virtuţile creştineşti, a fost făcător de minuni în 
timpul vieţii, dar şi după moarte, primind darul 
tămăduirii neputinţelor sufleteşti şi trupeşti. 

Astfel, la Caşva, în interiorul bisericii mari, în 
partea stângă a altarului găsim icoana făcătoare de 
minuni a Sfântului Simeon. 




Există în mănăstire un atelier de croitorie, unde se 
execută veşminte şi haine preoţeşti şi un atelier de icoane 
pe lemn. 

Mănăstirea Caşva este organizată cu viaţă de obşte, 
sub îndrumarea duhovnicească a părintelui Ilie Pop. 
Rugăciunea şi trăirea spirituală este unită cu munca. 




Măicuţele de aici se ostenesc cu grădinăritul, pisci- 
cultura, dar mai ales cu apicultura. Au peste 50 de familii 
de albine, fiind convinse că atât produsele obţinute 
din apicultură (mierea, propolisul, polenul) cât şi cea- 
iurile din diferitele plante medicinale aflate în zona 
nepoluată a Munţilor Gurghiului sunt cele mai bune me- 
dicamente pentru diverse afecţiuni. 

Mănăstirea Caşva 
Telefon: 0265/536.453 
sat Păuloaia, nr.70, corn. Gurghiu 
Cod: 547297 
jud. Mureş 



